ফ্রান্সিস ড্রেক
স্যার ফ্রান্সিস ড্রেক (জন্ম: ফেব্রুয়ারি-মার্চ ১৫৪০-মৃত্যু: ২৭শে জানুয়ারি, ১৫৯৬) (ইংরেজি: Francis Drake) মহারাণী প্রথম এলিজাবেথের আমলের একজন ইংরেজ নৌ-সেনাপতি, সমুদ্র-অভিযাত্রী ও রাজনীতিবিদ। তিনি সমুদ্র-পথে বিশ্ব-ভ্রমণকারী ২য় ব্যক্তি (ফার্ডিনান্ড ম্যাগেলান-এর পর)। স্পেনিয়ার্ডদের সাথে ব্রিটিশদের নৌ-যুদ্ধে তিনি ব্রিটিশ নৌসেনাদের নেতৃত্ব দেন। নিজ দেশ ইংল্যান্ডে তিনি একজন জাতীয় বীর হিসেবে পরিচিত থাকলেও অন্যান্য দেশে তাকে "জলদস্যু", "যুদ্ধবাজ", "ক্রীতদাস ব্যবসায়ী" প্রভৃতি হিসেবে সম্বোধন করা হতো; এমন-কি তাকে ধরিয়ে দেবার জন্য স্পেনের তৎকালীন রাজা পুরস্কার পর্যন্ত ঘোষণা করেছিলেন।